
TRESTNÝ ROZKAZ V MENE SLOVENSKEJ REPUBLIKY -20T 3/2025
Okresný súd v Prievidzi vydáva podľa § 353 ods.1 Tr. por. rozhodol: -20T 3/2025
O b v i n e n ý A. B. C. D. E. F. , nar. XX.X.XXXX v G., trvale bytom G., A. XXXX/XX uznáva
sa
za
vinného
, že:
dňa 11.01.2025 v čase okolo 03.03 hod. v meste Handlová, pod vplyvom alkoholu na ulici Železničiarska pri železničnej stanici si prisvojil cudziu vec tým, že sa jej zmocnil a to tak, že odcudzil mobilný telefón zn. Xiaomi Redmi Note 13 v šedom gumovom obale so SIM kartou, ktorý mala poškodená umiestnený v dosahu ruky v stojane na palubnej doske v strede vozidla zn. H. I. I.: B. patriace taxi službe Ano taxi, a to tak, že počas jazdy na sedadle spolujazdca vybral mobil zo stojana na palubnej doske, pričom, sa snažil z vozidla ujsť, načo ho poškodená chytila za bundu, ktorej sa vytrhol a počas jazdy vyskočil z vozidla a ušiel smerom ku železničnej stanici a týmto konaním spôsobil poškodenej C. G. škodu vo výške 100,- eur, teda
prisvojil si cudziu vec tým, že sa jej zmocnil a čin spáchal na veci, ktorú má iný pri sebe čím
spáchal
prečin krádeže podľa § 212 ods. 1 písm. d/ Tr. zák. a za to sa
odsudzuje Podľa § 212 ods. 1 Tr. zák., § 38 ods. 2 Trestného zákona, § 36 písm. l/ Tr. zák. k trestu odňatia slobody v trvaní 6 (šesť) mesiacov nepodmienečne. Podľa § 48 ods. 2 písm. b/ Tr. zák. sa pre výkon trestu odňatia slobody zaraďuje do ústavu na výkon trestu so stredným stupňom stráženia. Poučenie: -20T 3/2025
Proti trestnému rozkazu môže podať odpor do 8 dní odo dňa jeho doručenia obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Podaním odporu sa trestný rozkaz ruší a vo veci sa nariadi hlavné pojednávanie. Poškodený môže podať odpor proti výroku o náhrade škody, ktorým bola priznaná náhrada škody. Poškodený môže vziať súhlas s trestným stíhaním späť až do času, kým je trestný rozkaz doručený niektorej z osôb uvedených v ods. 1 § 355 Trestného poriadku (pri trestných činoch uvedených v § 211 Tr. por.). Ak sa v určenej lehote nepodá odpor, stane sa trestný rozkaz právoplatným a vykonateľným.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825010022.2 (dáta aktuálne k 4. 11. 2026). Záväzné je znenie zverejnené súdom.




